Każ li ilu jiġi differit għaxar snin ġie deċiż illum b’raġel jingħata l-liberta kundizzjonata wara li ġie akkużat li ta daqqiet ta’ sikkina lill-maħbub li allegatament kien il-maħbub tal-eks mara tiegħu. Il-każ imur lura għall-1997 u ilu jiġi differit għas-sentenza mill-2003. Il-qorti semgħet li sadanittant, sakemm baqa’ jkarkar dan il-każ, l-akkużat issepara minn ma’ martu, beda relazzjoni ma’ mara oħra u kellhom disat itfal. Il-maġistrat Natasha Galea Sciberras li f’ħoġorha issa waqa’ l-każ, qalet li għalkemm il-vjolenza għandha tkun ikkundannata, tħoss li għadda ħafna żmien u ma qisitx li kellha timponi sentenza ta’ ħabs fuq l-akkużat.